Čačinci

Čačinci su naselje i sjedište istoimene općine u Hrvatskoj. Nalazi se u Virovitičko-podravskoj županiji.

Zemljopis 
Općina Čačinci nalazi se u jugoistočnom dijelu Virovitičko-podravske županije. Sa sjeverne strane graniči s općinama Mikleuš, Nova Bukovica i Crnac, s istočne strane s općinom Zdenci, s južne strane s gradom Orahovica i Požeško-slavonskom županijom, a sa zapadne s općinom Voćin.

U općini Čačinci se nalazi dvanaest naselja i to Brezovljani Vojlovački, Bukvik, Čačinci, Humljani, Krajna, Krasković, Paušinci, Prekoračani, Pušina, Rajino Polje, Slatinski Drenovac i Vojlovica. 
Naselje Čačinci je sjedište općine Čačinci. 

Općina Čačinci jedna je od većih općina u Virovitičko-podravskoj županiji, s površinom od 145,02 km2, što predstavlja 7,17% površine županije.

Općina Čačinci svojim prirodnim vrijednostima, reljefom, geološkim sastavom tla, klimatskim i hidrološkim karakteristikama, vegetacijskim pokrovom i faunom, ima posebno značenje u Virovitičko-podravskoj županiji.

Stanovništvo 
Po posljednjem popisu stanovništva iz 2001. godine, općina Čačinci imala je 3.308 stanonika, raspoređenih u 12 naselja:
 Brezovljani Vojlovički - 73
 Bukvik - 249
 Čačinci - 2.349
 Humljani - 181
 Krajna - 31
 Krasković - 13
 Paušinci - 217
 Prekoračani - 5
 Pušina - 57
 Rajino Polje - 46
 Slatinski Drenovac - 72
 Vojlovica - 15

 
Gustoća naseljenosti 23 st/km2 što čini udio od 3,54% u ukupnom stanovništvu Virovitičko-podravske županije.

Nacionalni sastav, 2001. 
 Hrvati - 2.877 (86,97)
 Srbi - 263 (7,95)
 Albanci - 8 (0,24)
 Makedonci - 7 (0,21)
 Česi - 4
 Mađari - 4
 Slovenci - 2
 Bošnjaci - 1
 Slovaci - 1
 ostali - 2
 neopredijeljeni - 138 (4,17)
 nepoznato - 1

Uprava 
Općina Čačinci ima svoje Vijeće, Poglavarstvo i upravna tijela koja obavljaju poslove lokalne samouprave na općinskoj razini, a smještena su u sjedištu općine.

Povijest 
Ime Čačinci spominju se prvi puta na kartama naselja iz 1680. i 1770. godine, a dobili su ime po blatu čačku od kojeg su građene prve kuće za stanovanje.

Gospodarstvo 
Na području općine prisutna je pojava smanjenja poljoprivrednih površina. Klimatske prilike nisu posebno ograničavajući čimbenik za poljoprivrednu proizvodnju. 

Uglavnom se siju se pšenica, kukuruz i soja, a u voćarstvu je značajan udio površina pod lješnjacima, te nešto vinograda.

U sadašnjem trenutku, koji karakterizira usitnjena i nespecijalizirana poljoprivredna proizvodnja i nerazvijeno tržište, presudno je koncipirati strateške proizvodne programe koji će omogućiti razvoj obiteljskih gospodarstava.

Pčelarstvo je od davnih vremena prisutno u ovim krajevima. Područje općine Čačinci jedno je od rijetkih područja u Republici Hrvatskoj koje omogućuje dvije obilne paše godišnje. Sezona ispaše započinje oko 15 travnja na poljima repice, a zatim slijedi ispaša na bagrmu, morfei i na kraju ciklusa cvjetanja oko 15 lipnja na kestenu i lipi.

Obrazovanje 
Odgoj i školstvo na području općine, provodi se u predškolskim ustanovama, osnovnim i područnim školama. 
Na području općine Čačinci nalazi se jedna osnovna škola, OŠ A. G. Matoša, u naselju Čačinci u sklopu koje djeluje i predškolska ustanova i područna škola u naselju Humljani.

Kultura 
Kultuno umjetničko društvo "Čačinci"

Šport 
Na području općine djeluju slijedeća sportsko-rekreacijska društva:
 Nogometni klub «Mladost» Čačinci
 Košarkaški klub «Mladost» Čačinci
 Boćarski klub «Paklenica» Bukvik
 Lovačka udruga «Fazan» Čačinci
 Lovačka udruga «Jelen» Jankovac
 Športsko-ribolovna udruga «Klen» Čačinci
 Odred izviđača "Jastreb" Čačinci

Na području općine nalazi se jedno nogometno igralište na adresi F. Jusupa 1a Čačinci, jedno košarkaško igralište Trg kardinala F. Kuharića 3 Čačinci i dva manja ribnjaka koja koristi športsko-ribolovna udruga «Klen» Čačinci.

U sastavu ŠRC, koji se nalazi na adresi F. Jusupa 1a također se nalazi i osvjetljeno igralište za odbojku na pijesku .

Udruge

Izviđači 
 odred izviđača "Jastreb" Čačinci
 Savez izviđača hrvatske

Navijači 
 Klub navijača Mladosti "Čačinački Alkosi"

Spomenici i znamenitosti 
Prirodne uvjete za razvitak turizma na ovom prostoru čine: prostrana lovna područja s bogatim fondom divljači, rijeka Vojlovica i njene pritoke, vinorodna područja, kao i brojna šumska i planinska područja (Park prirode Papuk, park šuma Jankovac), pogodna su za različite oblike izletničkog i rekreacijskog turizma.

Slavni ljudi

Vanjske veze 
 Službene stranice općine Čačinci

Virovitičko-podravska županija